**Sinikielitautirokotus – ETT:n ohje nautatiloille**

Rokottaminen on sallittua vain Ahvenanmaan maakunnan alueella

**Rokotustarpeen arviointi**

Rokotus ei estä taudin tuloa karjaan eikä eläinten oireilua, mutta vähentää taudin vakavuutta. Rokottaminen on tiloille vapaaehtoista ja omakustanteista sekä tulee perustua eläinlääkärin tekemään riskinarvioon ja ohjeistukseen.

**Milloin rokotetaan sinikielitautia vastaan?**

Rokottaminen on hyvä aloittaa noin kuusi viikkoa ennen kuin eläimet altistuvat virusta kantaville polttiaisille.

* Polttiaisten esiintymisaikana, todettujen tartuntatapausten ympärillä noin 150 km säteellä, rokotukset riskinarvioon perustuen. Kartta tautitapauksista on [Ruokaviraston avoin tieto](https://avointieto.ruokavirasto.fi/) -sivuilla. Tartuntatilanne Pohjoismaissa: katso [Sinikielitauti Q & A.](https://www.ett.fi/sinikielitauti-eli-bluetongue-qa/)
* Muilla alueilla kannattaa seurata taudin leviämistä ja harkita rokotuksia ennen kuin sinikielitaudin kliiniset tapaukset lähestyvät maantieteellisesti.
	+ Lähestymisnopeus riippuu sääolosuhteista ja sitä on vaikea ennustaa

**Mitkä eläinryhmät rokotetaan?**

Lypsykarjoissa ja emolehmätiloilla voidaan rokottaa kaikki naudat. Vasikoiden rokotusten aloittamisikä riippuu rokotevalmisteesta.

Rokotuksia voi myös kohdentaa eläinryhmiin, jotka hyötyvät siitä eniten.

****

**Rokottaminen naudanlihantuotantotiloilla**

Rokottamisen hyöty on kyseenalainen, sillä sinikielitaudin aiheuttama tuotannonmenetys ja kuolleisuus on yleensä alhainen.

**Rokotteiden hankkiminen**

Rokotteet ovat lääkkeitä ja niiden käytöstä päättää eläinlääkäri.

* Lääkkeiden varalle luovutuksessa oleville tiloille voi eläinlääkäri luovuttaa rokotteita, kunhan lääkityssuunnitelma on päivitetty.
* Muilla tiloilla eläinlääkäri rokottaa ensimmäisellä kerralla ja päättää tehosterokotuksen toteuttamistavasta.

**Miten rokotetaan?**

* Rokotettavien eläinten on oltava terveitä.
	+ Eläimiä, joilla on kuumetta tai muita kliinisiä oireita, ei saa rokottaa; epäselvissä tapauksissa ruumiinlämpö on mitattava ennen rokotusta.
* Riski taudin leviämisestä käytettyjen neulojen välityksellä on olemassa, joten neula on vaihdettava jokaisen eläimen välillä.

**Rokotusohjelma**

* Naudoille annetaan 2 injektiota 3 viikon välein.
* Vastustuskyky on kehittynyt noin 3 viikon kuluttua tehosterokotuksesta

**Tärkeää huomioitavaa rokotteista**

* Rokotteet on pidettävä viileässä (2 °C – 8 °C) kuljetuksen ja säilytyksen ajan. Rokote ei saa jäätyä. Säilytettävä valolta suojassa.
* Avatun pullon säilyvyysaika on vain 10 tuntia. Pidä avattu pullo viileässä. Vältä injektiopullojen korkkien lävistämistä moneen kertaan.

**Lääkekirjanpito**

Eläinten omistaja vastaa rokotusten merkitsemisestä tilan lääkekirjanpitoon eläinkohtaisesti.

* Lääkekirjanpitoa Nasevassa suositellaan, lääkeluovutustiloilla pakollinen
* Eläinten omistaja kirjaa antamansa rokotuksen Nasevaan hoitokoodilla 691.
* Eläinlääkärin antama rokotus kirjataan koodilla 826
* Hoitokerta 1 aloitusrokotukselle ja 2 tehosterokotukselle.

**Rokotteiden varoaika on 0 vrk**

**Pitopaikkakohtainen suunnitelma sinikielitautirokotuksesta**

|  |
| --- |
| **Tilan nimi**  |
| **Tilan omistaja** |
| **Tilatunnus** |
| **Pitopaikkatunnus** |
| **Eläinlääkäri** |
|  |
| **Rokotteen tiedot** |
| **Annostelu** |
| **Rokotettavat eläinryhmät** |
|  |
|  |
|  |
|  |
|  |
|  |
|  |
| **Muuta huomioitavaa** |
|  |
|  |
|  |
|  |
|  |
|  |
|  |